title: Vykonávacie nariadenie Komisie (EÚ) č. 209/2014 z  5. marca 2014 , ktorým sa mení nariadenie (EÚ) č. 605/2010, pokiaľ ide o podmienky zdravia zvierat, podmienky verejného zdravia a podmienky veterinárnej certifikácie potrebné pre vstup mledziva a výrobkov na báze mledziva určených na ľudskú spotrebu do Únie  Text s významom pre EHP

text:
                  6.3.2014

                  SK

                  Úradný vestník Európskej únie

                  L 66/11

         VYKONÁVACIE NARIADENIE KOMISIE (EÚ) č. 209/2014
         z 5. marca 2014,
         ktorým sa mení nariadenie (EÚ) č. 605/2010, pokiaľ ide o podmienky zdravia zvierat, podmienky verejného zdravia a podmienky veterinárnej certifikácie potrebné pre vstup mledziva a výrobkov na báze mledziva určených na ľudskú spotrebu do Únie
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na smernicu Rady 2002/99/ES zo 16. decembra 2002 ustanovujúcu pravidlá pre zdravie zvierat, ktorými sa riadi produkcia, spracovanie, distribúcia a uvádzanie produktov živočíšneho pôvodu určených na ľudskú spotrebu na trh (1), a najmä na úvodnú vetu jej článku 8, článok 8 ods. 1 prvý pododsek, článok 8 ods. 4 a článok 9 ods. 4,
         so zreteľom na nariadenie Európskeho parlamentu a Rady (ES) č. 853/2004 z 29. apríla 2004, ktorým sa ustanovujú osobitné hygienické predpisy pre potraviny živočíšneho pôvodu (2), a najmä na jeho článok 9 druhý odsek,
         so zreteľom na nariadenie Európskeho parlamentu a Rady (ES) č. 854/2004 z 29. apríla 2004, ktorým sa ustanovujú osobitné predpisy na organizáciu úradných kontrol produktov živočíšneho pôvodu určených na ľudskú spotrebu (3), a najmä na jeho článok 11 ods. 1 a článok 16 druhý odsek,
         keďže:

                     (1)

                     Nariadením (ES) č. 853/2004 sa pre prevádzkovateľov potravinárskych podnikov stanovujú osobitné pravidlá týkajúce sa hygieny potravín živočíšneho pôvodu. V uvedenom nariadení sa uvádza, že prevádzkovatelia potravinárskych podnikov, ktorí vyrábajú surové mlieko, mliečne výrobky, mledzivo a výrobky na báze mledziva určené na ľudskú spotrebu musia spĺňať príslušné ustanovenia prílohy III k danému nariadeniu.

                     (2)

                     V nariadení (ES) č. 853/2004 sa okrem toho stanovuje, že prevádzkovatelia potravinárskych podnikov, ktorí dovážajú produkty živočíšneho pôvodu z tretích krajín, musia zabezpečiť, že dovoz sa uskutoční, iba ak sa tretia krajina odoslania nachádza v zozname vypracovanom v súlade s nariadením (ES) č. 854/2004 a produkty spĺňajú okrem iného požiadavky nariadenia (ES) č. 853/2004 a všetky podmienky dovozu stanovené v súlade s právnymi predpismi Únie, ktorými sa upravujú kontroly dovozu produktov živočíšneho pôvodu.

                     (3)

                     V nariadení Komisie (EÚ) č. 605/2010 (4) sa stanovujú podmienky verejného zdravia, podmienky zdravia zvierat a požiadavky na certifikáciu pre vstup zásielok surového mlieka a mliečnych výrobkov do Únie. Stanovuje sa v ňom aj zoznam tretích krajín, z ktorých sa povoľuje vstup takýchto zásielok do Únie.

                     (4)

                     V nariadení (EÚ) č. 605/2010 sa stanovujú odlišné podmienky dovozu v závislosti od štatútu zdravia zvierat vo vyvážajúcej tretej krajine, pokiaľ ide o slintačku a krívačku a mor hovädzieho dobytka. Tretie krajiny, v ktorých sa slintačka a krívačka bez vakcinácie ani mor hovädzieho dobytka nevyskytli minimálne 12 mesiacov pred dovozom, sú uvedené v stĺpci A prílohy I k nariadeniu (EÚ) č. 605/2010 a dovoz surového mlieka a mliečnych výrobkov vyrobených zo surového mlieka z týchto tretích krajín do Únie je povolený bez toho, aby prešli osobitným ošetrením.

                     (5)

                     Komisii bolo od niektorých členských štátov a obchodných partnerov doručených niekoľko žiadostí o stanovenie podmienok zdravia zvierat potrebných pre dovoz mledziva a výrobkov na báze mledziva určených na ľudskú spotrebu do Únie.

                     (6)

                     Nariadenie (EÚ) č. 605/2010 sa nevzťahuje na mledzivo a výrobky na báze mledziva. Mledzivo však predstavuje rovnaké riziká pre zdravie zvierat ako surové mlieko v súvislosti so slintačkou a krívačkou. Mledzivo preto možno bezpečne dovážať z krajín, ktoré už majú povolenie na dovoz surového mlieka a ktoré sú uvedené v stĺpci A prílohy I k nariadeniu (EÚ) č. 605/2010.

                     (7)

                     Z pasterizovaného alebo sterilizovaného mledziva sa vyrába niekoľko komerčných výrobkov. Vzhľadom na to, že účinky pasterizácie a sterilizácie na mledzivo s vysokým obsahom buniek neboli overené, pasterizované alebo sterilizované mledzivo a výrobky na báze mledziva by sa mali dovážať iba z tých tretích krajín, ktoré sú bez výskytu slintačky a krívačky bez vakcinácie a ktoré sú uvedené v stĺpci A prílohy I k nariadeniu (EÚ) č. 605/2010.

                     (8)

                     Články 11, 12 a 13 smernice Rady 97/78/ES (5) stanovujú pravidlá a podmienky pre kontroly zásielok produktov živočíšneho pôvodu dovážaných do Únie, ktoré sú však určené pre tretiu krajinu, a to buď okamžitým tranzitom, alebo po uskladnení v Únii.

                     (9)

                     S cieľom umožniť vstup mledziva a výrobkov na báze mledziva do Únie by sa mal do časti 2 prílohy II k nariadeniu (EÚ) č. 605/2010 doplniť nový vzorový zdravotný certifikát pre takéto komodity a vzorový zdravotný certifikát pre surové mlieko a mliečne výrobky na ľudskú spotrebu určené na tranzit cez Úniu alebo skladovanie v Únii stanovený v časti 3 prílohy II k uvedenému nariadeniu by sa mal zmeniť tak, aby zahŕňal mledzivo a výrobky na báze mledziva.

                     (10)

                     S cieľom zahrnúť mledzivo a výrobky na báze mledziva do rozsahu pôsobnosti Spoločného veterinárneho vstupného dokumentu uvedeného v článku 2 ods. 1 nariadenia Komisie (ES) č. 136/2004 (6) je potrebné uviesť vo vzorovom zdravotnom certifikáte zahŕňajúcom takéto výrobky príslušný kód harmonizovaného systému uvedený v kapitole 4 prílohy I k rozhodnutiu Komisie 2007/275/ES (7).

                     (11)

                     Aby sa zabránilo narušeniu obchodu, počas prechodného obdobia by malo byť povolené používanie certifikátu zdravia zvierat pre surové mlieko a mliečne výrobky na ľudskú spotrebu určené na tranzit cez Úniu alebo skladovanie v Únii, vydaného v súlade s nariadením (EÚ) č. 605/2010.

                     (12)

                     Nariadenie (EÚ) č. 605/2010 by sa preto malo zodpovedajúcim spôsobom zmeniť.

                     (13)

                     Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

               PRIJALA TOTO NARIADENIE:

            Článok 1
            Zmeny nariadenia (ES) č. 605/2010
            Nariadenie (EÚ) č. 605/2010 sa mení takto:

                        1.

                        Názov sa nahrádza takto:
                        „NARIADENIE KOMISIE (EÚ) č. 605/2010

                           z 2. júla 2010,

                           ktorým sa stanovujú podmienky zdravia zvierat, podmienky verejného zdravia a podmienky veterinárnej certifikácie potrebné pre vstup surového mlieka, mliečnych výrobkov, mledziva a výrobkov na báze mledziva určených na ľudskú spotrebu do Európskej únie“.

                        2.

                        V článku 1 prvom odseku sa písmeno a) nahrádza takto:

                                    „a)

                                    podmienky verejného zdravia, podmienky zdravia zvierat a požiadavky na certifikáciu potrebné pre vstup zásielok surového mlieka, mliečnych výrobkov, mledziva a výrobkov na báze mledziva do Európskej únie;“.

                        3.

                        Článok 2 sa nahrádza takto:

                           „Článok 2
                           Dovoz surového mlieka, mliečnych výrobkov, mledziva a výrobkov na báze mledziva z tretích krajín alebo z ich častí uvedených v stĺpci A prílohy I
                           Členské štáty povolia dovoz zásielok surového mlieka, mliečnych výrobkov, mledziva a výrobkov na báze mledziva z tretích krajín alebo z ich častí uvedených v stĺpci A prílohy I.“

                        4.

                        Článok 6 sa nahrádza takto:

                           „Článok 6
                           Podmienky tranzitu a skladovania
                           Vstup na územie Európskej únie, pokiaľ ide o zásielky surového mlieka, mliečnych výrobkov, mledziva a výrobkov na báze mledziva, ktoré nie sú určené na dovoz do Európskej únie, ale pre tretiu krajinu buď okamžitým tranzitom, alebo po uskladnení v Únii v súlade s článkami 11, 12 alebo 13 smernice 97/78/ES, sa môže povoliť len v prípade, že zásielky spĺňajú tieto podmienky:

                                       a)

                                       pochádzajú z tretej krajiny alebo z jej časti uvedenej v prílohe I, z ktorej je povolený vstup zásielok surového mlieka, mliečnych výrobkov, mledziva alebo výrobkov na báze mledziva na územie Európskej únie, a spĺňajú príslušné podmienky ošetrenia takýchto zásielok, ako sa stanovuje v článkoch 2, 3, a 4;

                                       b)

                                       sú v súlade so špecifickými podmienkami zdravia zvierat potrebnými pre dovoz surového mlieka, mliečnych výrobkov, mledziva alebo výrobkov na báze mledziva do Európskej únie, ako sa vymedzuje v potvrdení o zdravotnom stave zvierat v kolónke II.1 príslušného vzorového zdravotného certifikátu vymedzeného v časti 2 prílohy II;

                                       c)

                                       sprevádza ich zdravotný certifikát vydaný v súlade s príslušným vzorom pre daný typ zásielky vymedzeným v časti 3 prílohy II a vyplnený v súlade s vysvetlivkami uvedenými v časti 1 uvedenej prílohy;

                                       d)

                                       v Spoločnom veterinárnom vstupnom dokumente uvedenom v článku 2 ods. 1 nariadenia (ES) č. 136/2004 a podpísanom úradným veterinárnym lekárom hraničnej inšpekčnej stanice pri vstupe do Únie je potvrdené, že sú vhodné na tranzit vrátane skladovania v náležitom prípade.“

                        5.

                        Článok 8 sa nahrádza takto:

                           „Článok 8
                           Osobitné ošetrenie
                           Zásielky mliečnych výrobkov a výrobkov na báze mledziva, ktorých vstup na územie Európskej únie je povolený v súlade s článkami 2, 3, 4, 6 alebo 7 z tretích krajín alebo z ich častí, kde sa v období 12 mesiacov pred dátumom podpísania zdravotného certifikátu vyskytlo ohnisko choroby slintačka a krívačka alebo v ktorých bola v uvedenom období vykonaná vakcinácia proti tejto chorobe, môžu byť povolené na vstup na územie Európskej únie iba v prípade, ak boli takéto zásielky ošetrené jedným z postupov uvedených v článku 4.“

                        6.

                        Prílohy I a II sa menia v súlade s prílohou k tomuto nariadeniu.

            Článok 2
            Prechodné ustanovenia
            Počas prechodného obdobia do 6. septembra 2014 sa vstup na územie Európskej únie, pokiaľ ide o zásielky surového mlieka a mliečnych výrobkov, ktoré nie sú určené na dovoz do Európskej únie, ale pre tretiu krajinu buď okamžitým tranzitom, alebo po uskladnení v Únii v súlade s článkami 11, 12 alebo 13 smernice 97/78/ES, sprevádzané zdravotným certifikátom vyhotoveným podľa vzoru stanoveného v časti 2 prílohy II k nariadeniu (EÚ) č. 605/2010, a to v jeho znení platnom pred nadobudnutím účinnosti tohto nariadenia, povolí za podmienky, že uvedený certifikát bol podpísaný do 26. júla 2014.

            Článok 3
            Nadobudnutie účinnosti
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5. marca 2014

                  Za Komisiu

                  predseda

               José Manuel BARROSO

            (1)  Ú. v. ES L 18, 23.1.2003, s. 11.

            (2)  Ú. v. EÚ L 139, 30.4.2004, s. 55.

            (3)  Ú. v. EÚ L 139, 30.4.2004, s. 206.

            (4)  Nariadenie Komisie (EÚ) č. 605/2010 z 2. júla 2010, ktorým sa stanovujú veterinárne a hygienické podmienky a podmienky vydávania veterinárnych certifikátov, pokiaľ ide o vstup surového mlieka a mliečnych výrobkov určených na ľudskú spotrebu do Európskej únie (Ú. v. EÚ L 175, 10.7.2010, s. 1).

            (5)  Smernica Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (Ú. v. ES L 24, 30.1.1998, s. 9).

            (6)  Nariadenie Komisie (ES) č. 136/2004 z 22. januára 2004, ktorým sa ustanovujú postupy pre veterinárne kontroly produktov dovážaných z tretích krajín na hraničných inšpekčných staniciach (Ú. v. EÚ L 21, 28.1.2004, s. 11).

            (7)  Rozhodnutie Komisie 2007/275/ES zo 17. apríla 2007 o zoznamoch zvierat a výrobkov, na ktoré sa vzťahujú kontroly na miestach hraničnej kontroly podľa smerníc Rady 91/496/EHS a 97/78/ES (Ú. v. EÚ L 116, 4.5.2007, s. 9).

            PRÍLOHA
            Prílohy I a II k nariadeniu (ES) č. 605/2010 sa menia takto:

                        1.

                        Príloha I sa nahrádza takto:

                              „PRÍLOHA I
                              Zoznam tretích krajín alebo ich častí, z ktorých sa povoľuje vstup zásielok surového mlieka, mliečnych výrobkov, mledziva (*1) a výrobkov na báze mledziva (*1) na územie Európskej únie, s uvedením typu tepelného ošetrenia požadovaného pre takéto komodity

                                          ‚+‘

                                          :

                                          povolená tretia krajina

                                          ‚0‘

                                          :

                                          nepovolená tretia krajina

                                          Kód ISO tretej krajiny

                                          Tretia krajina alebo jej časť

                                          Stĺpec A

                                          Stĺpec B

                                          Stĺpec C

                                          AE

                                          Emirát Dubaj – súčasť Spojených arabských emirátov (1)

                                          0

                                          0

                                          + (2)

                                          AD

                                          Andorra

                                          +

                                          +

                                          +

                                          AL

                                          Albánsko

                                          0

                                          0

                                          +

                                          AR

                                          Argentína

                                          0

                                          0

                                          +

                                          AU

                                          Austrália

                                          +

                                          +

                                          +

                                          BR

                                          Brazília

                                          0

                                          0

                                          +

                                          BW

                                          Botswana

                                          0

                                          0

                                          +

                                          BY

                                          Bielorusko

                                          0

                                          0

                                          +

                                          BZ

                                          Belize

                                          0

                                          0

                                          +

                                          BA

                                          Bosna a Hercegovina

                                          0

                                          0

                                          +

                                          CA

                                          Kanada

                                          +

                                          +

                                          +

                                          CH

                                          Švajčiarsko (*2)

                                          +

                                          +

                                          +

                                          CL

                                          Čile

                                          0

                                          +

                                          +

                                          CN

                                          Čína

                                          0

                                          0

                                          +

                                          CO

                                          Kolumbia

                                          0

                                          0

                                          +

                                          CR

                                          Kostarika

                                          0

                                          0

                                          +

                                          CU

                                          Kuba

                                          0

                                          0

                                          +

                                          DZ

                                          Alžírsko

                                          0

                                          0

                                          +

                                          ET

                                          Etiópia

                                          0

                                          0

                                          +

                                          GL

                                          Grónsko

                                          0

                                          +

                                          +

                                          GT

                                          Guatemala

                                          0

                                          0

                                          +

                                          HK

                                          Hongkong

                                          0

                                          0

                                          +

                                          HN

                                          Honduras

                                          0

                                          0

                                          +

                                          IL

                                          Izrael

                                          0

                                          0

                                          +

                                          IN

                                          India

                                          0

                                          0

                                          +

                                          IS

                                          Island

                                          +

                                          +

                                          +

                                          KE

                                          Keňa

                                          0

                                          0

                                          +

                                          MA

                                          Maroko

                                          0

                                          0

                                          +

                                          MG

                                          Madagaskar

                                          0

                                          0

                                          +

                                          MK (*3)

                                          bývalá Juhoslovanská republika Macedónsko

                                          0

                                          +

                                          +

                                          MR

                                          Mauritánia

                                          0

                                          0

                                          +

                                          MU

                                          Maurícius

                                          0

                                          0

                                          +

                                          MX

                                          Mexiko

                                          0

                                          0

                                          +

                                          NA

                                          Namíbia

                                          0

                                          0

                                          +

                                          NI

                                          Nikaragua

                                          0

                                          0

                                          +

                                          NZ

                                          Nový Zéland

                                          +

                                          +

                                          +

                                          PA

                                          Panama

                                          0

                                          0

                                          +

                                          PY

                                          Paraguaj

                                          0

                                          0

                                          +

                                          RS (*4)

                                          Srbsko

                                          0

                                          +

                                          +

                                          RU

                                          Rusko

                                          0

                                          0

                                          +

                                          SG

                                          Singapur

                                          0

                                          0

                                          +

                                          SV

                                          Salvádor

                                          0

                                          0

                                          +

                                          SZ

                                          Svazijsko

                                          0

                                          0

                                          +

                                          TH

                                          Thajsko

                                          0

                                          0

                                          +

                                          TN

                                          Tunisko

                                          0

                                          0

                                          +

                                          TR

                                          Turecko

                                          0

                                          0

                                          +

                                          UA

                                          Ukrajina

                                          0

                                          0

                                          +

                                          US

                                          Spojené štáty americké

                                          +

                                          +

                                          +

                                          UY

                                          Uruguaj

                                          0

                                          0

                                          +

                                          ZA

                                          Južná Afrika

                                          0

                                          0

                                          +

                                          ZW

                                          Zimbabwe

                                          0

                                          0

                                          +

                        2.

                        Príloha II sa mení takto:

                                    a)

                                    Časť 1 sa nahrádza takto:
                                    „ČASŤ 1

                                       Vzory zdravotných certifikátov

                                                ‚Mlieko-RM‘

                                                :

                                                zdravotný certifikát pre surové mlieko z tretích krajín alebo z ich častí povolených v stĺpci A prílohy I určené na ďalšie spracovanie v Európskej únii pred jeho použitím na ľudskú spotrebu.

                                                ‚Mlieko-RMP‘

                                                :

                                                zdravotný certifikát pre mliečne výrobky zo surového mlieka na ľudskú spotrebu pochádzajúce z tretích krajín alebo z ich častí povolených v stĺpci A prílohy I určené na dovoz do Európskej únie.

                                                ‚Mlieko-HTB‘

                                                :

                                                zdravotný certifikát pre mliečne výrobky na ľudskú spotrebu – z mlieka kráv, oviec, kôz a byvolíc – z tretích krajín alebo z ich častí povolených v stĺpci B prílohy I určené na dovoz do Európskej únie.

                                                ‚Mlieko-HTC‘

                                                :

                                                zdravotný certifikát pre mliečne výrobky na ľudskú spotrebu z tretích krajín alebo z ich častí povolených v stĺpci C prílohy I určené na dovoz do Európskej únie.

                                                ‚Mledzivo-C/CPB‘

                                                :

                                                zdravotný certifikát pre mledzivo z kráv, oviec, kôz a byvolíc a výrobky na báze mledziva z tých istých druhov pochádzajúce z tretích krajín alebo z ich častí uvedených v stĺpci A prílohy I určené na ľudskú spotrebu a dovoz do Európskej únie.

                                                ‚Mlieko/mledzivo-T/S‘

                                                :

                                                certifikát zdravia zvierat pre surové mlieko, mledzivo, mliečne výrobky alebo výrobky na báze mledziva na ľudskú spotrebu určené na tranzit cez Európsku úniu alebo skladovanie v Európskej únii.

                                       Vysvetlivky

                                                a)

                                                Zdravotné certifikáty vydávajú príslušné orgány tretej krajiny pôvodu v súlade s náležitým vzorom vymedzeným v časti 2 tejto prílohy podľa vzoru, ktorý zodpovedá surovému mlieku, mledzivu, mliečnym výrobkom alebo výrobkom na báze mledziva. Ich súčasťou sú potvrdenia v číselnom poradí uvedenom na vzore, ktoré sa vyžadujú pre každú tretiu krajinu, a v prípade potreby aj dodatočné záruky, ktoré sa vyžadujú pre danú vyvážajúcu tretiu krajinu.

                                                b)

                                                Originál zdravotného certifikátu musí pozostávať z jedného hárku potlačeného z obidvoch strán alebo v prípade dlhšieho textu z viacerých hárkov, ktoré musia tvoriť nedeliteľný celok.

                                                c)

                                                Každá zásielka príslušnej komodity vyvážaná na rovnaké miesto určenia z tretej krajiny uvedenej v tabuľke v prílohe I a prepravovaná v tom istom železničnom vagóne, nákladnom vozidle, lietadle alebo na tej istej lodi musí mať samostatný zdravotný certifikát.

                                                d)

                                                Originál zdravotného certifikátu a označenia, ktoré sa uvádzajú vo vzorovom certifikáte, musia byť vyhotovené aspoň v jednom úradnom jazyku členského štátu, v ktorom sa vykonáva inšpekcia na hraničnej stanici, a členského štátu určenia. Avšak tieto členské štáty môžu povoliť použitie iného úradného jazyka Európskej únie namiesto ich vlastného a v prípade potreby priloženie úradného prekladu.

                                                e)

                                                Ak sú z dôvodu identifikácie komodít tvoriacich zásielku pripojené k certifikátu ďalšie hárky, tieto pripojené hárky sa považujú za súčasť originálu certifikátu za podmienky, že sa na každej strane nachádza podpis a pečiatka certifikujúceho úradného veterinárneho lekára.

                                                f)

                                                Ak má zdravotný certifikát viac ako jednu stranu, každá strana musí byť v dolnej časti očíslovaná‚–x(číslo strany) z y (celkový počet strán)–‘ a v hornej časti musí byť uvedené referenčné číslo certifikátu pridelené príslušným orgánom.

                                                g)

                                                Originál zdravotného certifikátu musí byť vyplnený a podpísaný zástupcom príslušného orgánu zodpovedného za overenie a certifikáciu súladu surového mlieka, mledziva, mliečnych výrobkov alebo výrobkov na báze mledziva so zdravotnými požiadavkami stanovenými v kapitole I oddiele IX prílohy III k nariadeniu (ES) č. 853/2004 a v smernici 2002/99/ES.

                                                h)

                                                Príslušné orgány vyvážajúcej tretej krajiny zabezpečia, aby sa dodržiavali zásady certifikácie, ktoré sú rovnocenné so zásadami stanovenými smernicou Rady 96/93/ES (3).

                                                i)

                                                Farba podpisu úradného veterinárneho lekára sa musí líšiť od farby tlače na zdravotnom certifikáte. Táto požiadavka platí aj pre iné pečiatky ako reliéfne alebo vodotlačové.

                                                j)

                                                Originál zdravotného certifikátu musí sprevádzať zásielku až po hraničnú inšpekčnú stanicu v mieste vstupu do Európskej únie.

                                                k)

                                                Keď sa vo vzore certifikátu uvádza ‚nehodiace sa preškrtnite‘, údaje, ktoré nie sú relevantné, sa môžu preškrtnúť a označiť iniciálkami a pečiatkou certifikujúceho úradníka alebo sa z certifikátu môžu úplne vypustiť.

                                       (3)  Ú. v. ES L 13, 16.1.1997, s. 28.“"

                                    b)

                                    V časti 2 sa dopĺňa tento vzorový certifikát:

                                    Text obrazu

                                       „Vzor Mledzivo/Výrobky na báze mledziva – C/CBP
                                       Zdravotný certifikát pre mledzivo z kráv, oviec, kôz a byvolíc a výrobky na báze mledziva z tých istých druhov pochádzajúce z tretích krajín alebo z ich častí uvedených v stĺpci A prílohy I určené na ľudskú spotrebu a dovoz do Európskej únie
                                       KRAJINA
                                       Veterinárny certifikát do EÚ
                                       I.1. Odosielateľ
                                       Názov
                                       Adresa
                                       Tel. č.
                                       I.2. Referenčné číslo certifikátu
                                       I.2.a.
                                       I.3. Príslušný ústredný orgán
                                       I.4. Príslušný miestny orgán
                                       I.5. Príjemca
                                       Názov
                                       Adresa
                                       PSČ
                                       Tel. č.
                                       I.6.
                                       I.7. Krajina pôvodu
                                       Kód ISO
                                       I.8.
                                       I.9. Krajina určenia
                                       Kód ISO
                                       I.10.
                                       I.11. Miesto pôvodu
                                       Názov
                                       Schvaľovacie číslo
                                       Adresa
                                       I.12.
                                       I.13. Miesto nakládky
                                       I.14. Dátum odchodu
                                       I.15. Dopravný prostriedok
                                       Lietadlo
                                       Loď
                                       Železničný vagón
                                       Cestné vozidlo
                                       Iné
                                       Identifikácia
                                       Odkazy na doklady
                                       I.16. Vstupná hraničná inšpekčná stanica v EÚ
                                       I.17.
                                       I.18. Opis komodity
                                       I.19. Kód komodity (kód HS)
                                       I.20. Množstvo
                                       I.21. Teplota produktu
                                       Izbová
                                       Chladené
                                       Mrazené
                                       I.22. Počet balení
                                       I.23. Číslo plomby/kontajnera
                                       I.24. Druh balenia
                                       I.25. Komodity sú certifikované na:
                                       Ľudskú spotrebu
                                       I.26.
                                       I.27. Na dovoz alebo vstup do EÚ
                                       I.28. Identifikácia komodít
                                       Druh
                                       (vedecký názov)
                                       Výrobný závod
                                       Počet balení
                                       Čistá hmotnosť
                                       Číslo šarže
                                       Časť I: Údaje o odoslanej zásielke

                                    Text obrazu

                                       Časť II: Certifikácia
                                       KRAJINA
                                       Vzor Mledzivo/Výrobky na báze mledziva C/CBP
                                       Mledzivo a výrobky na báze mledziva z tretích krajín alebo z ich častí uvedených v stĺpci A prílohy I na ľudskú spotrebu určené na dovoz
                                       II. Zdravotné informácie
                                       II.a. Referenčné číslo certifikátu
                                       II.b.
                                       II.1. Potvrdenie o zdravotnom stave zvierat
                                       Ja, dolupodpísaný úradný veterinárny lekár, vyhlasujem, že som si vedomý príslušných ustanovení smernice 2002/99/ES a nariadenia (ES) č. 853/2004, a týmto potvrdzujem, že uvedené mledzivo/výrobky na báze mledziva (1) opísané v časti I:
                                       boli získané alebo vyrobené z mledziva pochádzajúceho zo zvierat:
                                       i) ktoré sú pod kontrolou úradnej veterinárnej služby;
                                       ii) ktoré sa nachádzali v tretej krajine alebo v jej časti, ktoré boli bez výskytu slintačky a krívačky a moru hovädzieho dobytka počas najmenej 12 mesiacov pred dátumom vydania tohto certifikátu a kde v uvedenom období nebola vykonaná vakcinácia proti slintačke a krívačke;
                                       iii) ktoré pochádzajú z chovov, na ktoré sa nevzťahovali obmedzujúce opatrenia z dôvodu slintačky a krívačky alebo moru hovädzieho dobytka a
                                       iv) ktoré sú podrobené pravidelným veterinárnym inšpekciám na zabezpečenie toho, aby boli splnené podmienky zdravia zvierat stanovené v kapitole I oddielu IX prílohy III k nariadeniu (ES) č. 853/2004 a v smernici 2002/99/ES.
                                       II.2. Potvrdenie o zdravotnej neškodnosti
                                       Ja, dolupodpísaný úradný inšpektor, vyhlasujem, že som si vedomý príslušných ustanovení v nariadeniach (ES) č. 178/2002, (ES) č. 852/2004, (ES) č. 853/2004 a (ES) č. 854/2004, a týmto potvrdzujem, že uvedené mledzivo/výrobky na báze mledziva (1) opísané v časti I boli vyrobené v súlade s uvedenými ustanoveniami, a najmä že:
                                       a) boli vyrobené z mledziva, ktoré:
                                       i) pochádza z chovov registrovaných v súlade s nariadením (ES) č. 852/2004 a kontrolovaných v súlade s prílohou IV k nariadeniu (ES) č. 854/2004;
                                       ii) bolo získané, zberané, chladené, skladované a prepravované v súlade s hygienickými podmienkami podľa kapitoly I oddielu IX prílohy III k nariadeniu (ES) č. 853/2004;
                                       iii) spĺňa záruky týkajúce sa stavu rezíduí v súvislosti s mledzivom, stanovené v plánoch monitorovania na zistenie rezíduí alebo látok predkladaných v súlade so smernicou 96/23/ES, a najmä s jej článkom 29;
                                       iv) na základe testovania na rezíduá antibakteriálnych liekov, ktoré vykonal prevádzkovateľ potravinárskeho podniku v súlade s požiadavkami oddielu IX kapitoly 1 časti III bodu 4 prílohy III k nariadeniu (ES) č. 853/2004, je v súlade s maximálnymi limitmi rezíduí pre rezíduá antibakteriálnych veterinárnych liekov stanovenými v prílohe k nariadeniu (EÚ) č. 37/2010;
                                       v) bolo vyrobené za podmienok zaručujúcich dodržiavanie maximálnych hladín rezíduí pesticídov stanovených v nariadení (ES) č. 396/2005 a maximálnych hodnôt obsahu kontaminantov stanovených v nariadení (ES) č. 1881/2006;
                                       b) pochádzajú z prevádzkarne, v ktorej sa vykonáva program založený na zásadách HACCP v súlade s nariadením (ES) č. 852/2004;
                                       c) boli spracované, uskladnené, zabalené do priameho a druhého obalu a označené v súlade s kapitolami III a IV oddielu IX prílohy III k nariadeniu (ES) č. 853/2004;
                                       d) spĺňajú príslušné požiadavky stanovené v kapitole II oddielu IX prílohy III k nariadeniu (ES) č. 853/2004 a príslušné mikrobiologické kritériá stanovené v nariadení (ES) č. 2073/2005 o mikrobiologických kritériách pre potraviny a
                                       e) sú splnené záruky vzťahujúce sa na živé zvieratá a produkty z nich, stanovené v plánoch rezíduí predkladaných v súlade so smernicou 96/23/ES, a najmä s jej článkom 29.

                                    Text obrazu

                                       KRAJINA
                                       Vzor Mledzivo/Výrobky na báze mledziva C/CBP
                                       Mledzivo a výrobky na báze mledziva z tretích krajín alebo z ich častí uvedených v stĺpci A prílohy I na ľudskú spotrebu určené na dovoz
                                       II. Zdravotné informácie
                                       II.a. Referenčné číslo certifikátu
                                       II.b.
                                       Poznámky:
                                       Tento certifikát sa vydáva pre mledzivo alebo výrobky na báze mledziva pochádzajúce z tretích krajín alebo z ich častí povolených v stĺpci A prílohy I k nariadeniu (EÚ) č. 605/2010.
                                       Časť I:
                                       Kolónka I.7: uveďte názov a kód ISO krajiny alebo jej časti tak, ako sú uvedené v prílohe I k nariadeniu Komisie (EÚ) č. 605/2010 z 2. júla 2010, ktorým sa stanovujú veterinárne a hygienické podmienky a podmienky vydávania veterinárnych certifikátov, pokiaľ ide o vstup surového mlieka a mliečnych výrobkov určených na ľudskú spotrebu do Európskej únie (Ú. v. EÚ L 175, 10.7.2010, s. 1).
                                       Kolónka I.11: názov, adresa a schvaľovacie číslo odosielajúcej prevádzkarne.
                                       Kolónka I.15: registračné číslo (železničné vagóny alebo kontajner a cestné vozidlo), číslo letu (lietadlo) alebo názov (loď). V prípade vykládky a prekládky musí odosielateľ informovať hraničnú inšpekčnú stanicu o dovoze na územie Európskej únie.
                                       Kolónka I.19: uveďte príslušný kód harmonizovaného systému (HS) pod týmito položkami: 04.01; 04.02; 04.03; 04.04; 04.05; 04.06; 04.10; 15.17; 17.02; 19.01; 21.05; 21.06; 22.02; 28.35; 30.01; 35.01; 35.02 alebo 35.04.
                                       Kolónka I.20: uveďte celkovú hrubú hmotnosť a celkovú čistú hmotnosť.
                                       Kolónka I.23: pri kontajneroch alebo debnách by sa malo uviesť číslo kontajnera a (v náležitom prípade) číslo plomby.
                                       Kolónka I.28: Výrobný závod: uveďte schvaľovacie číslo chovu(-ov), zberného strediska alebo štandardizačného strediska s povolením na vývoz do Európskej únie.
                                       Časť II:
                                       (1) Nehodiace sa preškrtnite.
                                       Farba podpisu má byť iná, ako je farba tlače. Rovnaké pravidlo sa vzťahuje aj na pečiatky s výnimkou reliéfnych a vodotlačových pečiatok.
                                       Úradný veterinárny lekár
                                       Meno (veľkými písmenami):
                                       Funkcia a titul:
                                       Dátum:
                                       Podpis:“
                                       Pečiatka:

                                    c)

                                    Časť 3 sa nahrádza takto:
                                    „ČASŤ 3

                                    Text obrazu

                                       Vzor Mlieko/Mledzivo – T/S
                                       Certifikát zdravia zvierat pre surové mlieko, mliečne výrobky, mledzivo a výrobky na báze mledziva na ľudskú spotrebu určené na tranzit cez Európsku úniu alebo skladovanie v Európskej únii
                                       KRAJINA
                                       Veterinárny certifikát do EÚ
                                       I.1. Odosielateľ
                                       Názov
                                       Adresa
                                       Tel. č.
                                       I.2. Referenčné číslo certifikátu
                                       I.2.a.
                                       I.3. Príslušný ústredný orgán
                                       I.4. Príslušný miestny orgán
                                       I.5. Príjemca
                                       Názov
                                       Adresa
                                       PSČ
                                       Tel. č.
                                       I.6. Osoba zodpovedná za náklad v EÚ
                                       Názov
                                       Adresa
                                       PSČ
                                       Tel. č.
                                       I.7. Krajina pôvodu
                                       Kód ISO
                                       I.8. Región pôvodu
                                       Kód
                                       I.9. Krajina určenia
                                       Kód ISO
                                       I.10.
                                       I.11. Miesto pôvodu
                                       Názov
                                       Schvaľovacie číslo
                                       Adresa
                                       I.12. Miesto určenia
                                       Colný sklad
                                       Lodné zásobovanie
                                       Názov
                                       Schvaľovacie číslo
                                       Adresa
                                       PSČ
                                       I.13. Miesto nakládky
                                       I.14. Dátum odchodu
                                       I.15. Dopravný prostriedok
                                       Lietadlo
                                       Loď
                                       Železničný vagón
                                       Cestné vozidlo
                                       Iné
                                       Identifikácia
                                       Odkazy na doklady
                                       I.16. Vstupná hraničná inšpekčná stanica v EÚ
                                       I.17.
                                       I.18. Opis komodity
                                       I.19. Kód komodity (kód HS)
                                       I.20. Množstvo
                                       I.21. Teplota produktu
                                       Izbová
                                       Chladené
                                       Mrazené
                                       I.22. Počet balení
                                       I.23. Číslo plomby/kontajnera
                                       I.24. Druh balenia
                                       I.25. Komodity sú certifikované na:
                                       Ľudskú spotrebu
                                       I.26. Na tranzit cez EÚ do tretej krajiny
                                       Tretia krajina
                                       Kód ISO
                                       I.27.
                                       I.28. Identifikácia komodít
                                       Druh
                                       (vedecký názov)
                                       Výrobný závod
                                       Počet balení
                                       Čistá hmotnosť
                                       Číslo šarže
                                       Časť I: Údaje o odoslanej zásielke

                                    Text obrazu

                                       Časť II: Certifikácia
                                       KRAJINA
                                       Vzor Mlieko/Mledzivo – T/S
                                       Surové mlieko, mliečne výrobky, mledzivo a výrobky na báze mledziva na ľudskú spotrebu určené na tranzit alebo skladovanie
                                       II. Zdravotné informácie
                                       II.a. Referenčné číslo certifikátu
                                       II.b.
                                       II.1. Potvrdenie o zdravotnom stave zvierat
                                       Ja, dolupodpísaný úradný veterinárny lekár, týmto potvrdzujem, že:
                                       uvedené [surové mlieko]/[mliečne výrobky]/[mledzivo]/[výrobky na báze mledziva] (1) (2) na [tranzit]/[skladovanie] (2) na území Európskej únie opísané v časti I:
                                       a) pochádzajú z krajiny alebo z jej časti povolenej na dovoz surového mlieka, mliečnych výrobkov, mledziva alebo výrobkov na báze mledziva do Európskej únie v zmysle prílohy I k nariadeniu (EÚ) č. 605/2010;
                                       b) spĺňajú príslušné podmienky zdravia zvierat pre dotknuté produkty, ako sa stanovuje v potvrdení o zdravotnom stave zvierat (uvedené aj ako veterinárne potvrdenie) v časti II.1 vzorových zdravotných certifikátov [Mlieko-RM]/[Mlieko-RMP]/[Mlieko-HTB]/[Mlieko-HTC]/[Mledzivo-C/CBP] (2) vymedzených v časti 2 prílohy II k nariadeniu (EÚ) č. 605/2010;
                                       c) bolo(-i) vyrobené dňa … (3) alebo v období medzi … (3) a … (3).
                                       Poznámky:
                                       Časť I:
                                       Kolónka I.7: uveďte názov a kód ISO krajiny alebo jej časti tak, ako sú uvedené v prílohe I k nariadeniu Komisie (EÚ) č. 605/2010 z 2. júla 2010, ktorým sa stanovujú veterinárne a hygienické podmienky a podmienky vydávania veterinárnych certifikátov, pokiaľ ide o vstup surového mlieka a mliečnych výrobkov určených na ľudskú spotrebu do Európskej únie (Ú. v. EÚ L 175, 10.7.2010, s. 1).
                                       Kolónka I.11: názov, adresa a schvaľovacie číslo odosielajúcej prevádzkarne. Názov krajiny pôvodu sa musí zhodovať s krajinou vývozu.
                                       Kolónka I.15: registračné číslo (železničné vagóny alebo kontajner a cestné vozidlá), číslo letu (lietadlo) alebo názov (loď). V prípade prepravy v kontajneroch sa do kolónky I.23 musí uviesť ich celkový počet, registračné čísla a aj sériové číslo pečate, ak existuje. V prípade vykládky a prekládky musí odosielateľ informovať hraničnú inšpekčnú stanicu o dovoze na územie Európskej únie.
                                       Kolónka I.19: uveďte príslušný kód harmonizovaného systému (HS) pod týmito položkami: 04.01; 04.02; 04.03; 04.04; 04.05; 04.06; 15.17; 17.02; 19.01; 21.05; 21.06; 22.02; 28.35; 30.01; 35.01; 35.02; 35.04 alebo 04.10.
                                       Kolónka I.20: uveďte celkovú hrubú hmotnosť a celkovú čistú hmotnosť.
                                       Kolónka I.23: pri kontajneroch alebo debnách by sa malo uviesť číslo kontajnera a (v náležitom prípade) číslo plomby.
                                       Kolónka I.28: Výrobný podnik: uveďte schvaľovacie číslo chovu(-ov), zberného strediska alebo štandardizačného strediska s povolením na vývoz do Európskej únie.
                                       Časť II:
                                       (1) Surové mlieko, mliečne výrobky, mledzivo a výrobky na báze mledziva sú surové mlieko, mliečne výrobky, mledzivo a výrobky na báze mledziva na ľudskú spotrebu prevážané alebo skladované v súlade s článkom 12 ods. 4 alebo s článkom 13 smernice Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (Ú. v. ES L 24, 30.1.1998, s. 9).
                                       (2) Nehodiace sa preškrtnite.
                                       (3) Dátum alebo dátumy výroby. Dovoz surového mlieka, mliečnych výrobkov, mledziva a výrobkov na báze mledziva nie je povolený, ak ide o produkty z tretej krajiny alebo z jej časti, uvedených v kolónkach I.7 a I.8, získané buď pred dátumom vydania povolenia na vývoz do Európskej únie, alebo v období, keď Európska únia prijala opatrenia obmedzujúce dovoz surového mlieka, mliečnych výrobkov, mledziva alebo výrobkov na báze mledziva z tejto tretej krajiny alebo z jej časti.
                                       Farba podpisu má byť iná, ako je farba tlače. Rovnaké pravidlo sa vzťahuje aj na pečiatky s výnimkou reliéfnych a vodotlačových pečiatok.

                                    Text obrazu

                                       KRAJINA
                                       Vzor Mlieko/Mledzivo – T/S
                                       Surové mlieko, mliečne výrobky, mledzivo a výrobky na báze mledziva na ľudskú spotrebu určené na tranzit alebo skladovanie
                                       II. Zdravotné informácie
                                       II.a. Referenčné číslo certifikátu
                                       II.b.
                                       Úradný veterinárny lekár
                                       Meno (veľkými písmenami):
                                       Funkcia a titul:
                                       Dátum:
                                       Podpis:“
                                       Pečiatka:

               (3)  Ú. v. ES L 13, 16.1.1997, s. 28.“‘

               (*1)  Mledzivo a výrobky na báze mledziva môžu byť do Európskej únie dovezené iba z krajín povolených v stĺpci A.

               (*2)  Certifikáty v súlade s dohodou medzi Európskym spoločenstvom a Švajčiarskou konfederáciou o obchode s poľnohospodárskymi výrobkami (Ú. v. ES L 114, 30.4.2002, s. 132).

               (*3)  Bývalá Juhoslovanská republika Macedónsko; definitívne označenie pre túto krajinu sa dohodne po ukončení rokovaní, ktoré v súčasnosti prebiehajú na úrovni OSN.

               (*4)  Nezahŕňa Kosovo, ktoré je v súčasnosti pod medzinárodnou správou podľa rezolúcie Bezpečnostnej rady Organizácie Spojených národov č. 1244 z 10. júna 1999.

               (1)  Len mliečne výrobky z mlieka tiav druhu Camelus dromedarius.

               (2)  Povolené sú mliečne výrobky z mlieka tiav druhu Camelus dromedarius.“


title: Vykonávacie nariadenie Komisie (EÚ) č. 290/2014 z  21. marca 2014 o povolení prípravku endo-1,4-beta-xylanázy a endo-1,3(4)-beta-glukanázy produkovaných kmeňom Talaromyces versatilis sp. nov. IMI CC 378536 ako kŕmnej doplnkovej látky pre hydinu, odstavené prasiatka a ošípané vo výkrme, ktorým sa menia nariadenia (ES) č. 1259/2004, (ES) č. 943/2005, (ES) č. 1206/2005 a (ES) č. 322/2009 (držiteľ povolenia: Adisseo France SAS)  Text s významom pre EHP

text:
               22.3.2014

               SK

               Úradný vestník Európskej únie

               L 87/84

      VYKONÁVACIE NARIADENIE KOMISIE (EÚ) č. 290/2014
   z 21. marca 2014
   o povolení prípravku endo-1,4-beta-xylanázy a endo-1,3(4)-beta-glukanázy produkovaných kmeňom Talaromyces versatilis sp. nov. IMI CC 378536 ako kŕmnej doplnkovej látky pre hydinu, odstavené prasiatka a ošípané vo výkrme, ktorým sa menia nariadenia (ES) č. 1259/2004, (ES) č. 943/2005, (ES) č. 1206/2005 a (ES) č. 322/2009 (držiteľ povolenia: Adisseo France SAS)
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
   keďže:

               (1)

               V nariadení (ES) č. 1831/2003 sa stanovuje povoľovanie doplnkových látok určených na používanie vo výžive zvierat, ako aj dôvody a postupy udeľovania takýchto povolení. V článku 10 uvedeného nariadenia sa stanovuje prehodnotenie doplnkových látok povolených podľa smernice Rady 70/524/EHS (2).

               (2)

               Prípravok endo-1,4-beta-xylanázy EC 3.2.1.8 a endo-1,3(4)-beta-glukanázy EC 3.2.1.6 produkovaných kmeňom Penicillium funiculosum IMI SD 101 bol povolený bez časového obmedzenia v súlade so smernicou 70/524/EHS ako kŕmna doplnková látka pre kurčatá vo výkrme nariadením Komisie (ES) č. 1259/2004 (3); pre nosnice a morky nariadením Komisie (ES) č. 943/2005 (4); pre ošípané vo výkrme nariadením Komisie (ES) č. 1206/2005 (5) a pre kačice vo výkrme a odstavené prasiatka nariadením Komisie (ES) č. 322/2009 (6). Uvedený prípravok bol následne zapísaný do Registra kŕmnych doplnkových látok ako existujúci výrobok v súlade s článkom 10 ods. 1 písm. b) nariadenia (ES) č. 1831/2003.

               (3)

               V súlade s článkom 10 ods. 2 nariadenia (ES) č. 1831/2003 v spojení s článkom 7 uvedeného nariadenia bola predložená žiadosť o prehodnotenie prípravku endo-1,4-beta-xylanázy EC 3.2.1.8 a endo-1,3(4)-beta-glukanázy EC 3.2.1.6 produkovaných kmeňom Talaromyces versatilis sp. nov. IMI CC 378536 (pôvodne Penicillium funiculosum IMI SD 101) ako kŕmnej doplnkovej látky pre kurčatá, morky a kačice vo výkrme, nosnice, odstavené prasiatka a ošípané vo výkrme, a v súlade s článkom 7 uvedeného nariadenia aj žiadosť o nový spôsob použitia v prípade všetkých hlavných a menej významných druhov hydiny a o zaradenie uvedenej doplnkovej látky do kategórie doplnkových látok „zootechnické doplnkové látky“. K uvedenej žiadosti boli priložené údaje a doklady vyžadované podľa článku 7 ods. 3 nariadenia (ES) č. 1831/2003.

               (4)

               Európsky úrad pre bezpečnosť potravín (ďalej len „úrad“) dospel v stanovisku z 10. júla 2013 (7) k záveru, že prípravok endo-1,4-beta-xylanázy EC 3.2.1.8 a endo-1,3(4)-beta-glukanázy EC 3.2.1.6 produkovaných kmeňom Talaromyces versatilis sp. nov. IMI CC 378536 nemá v rámci navrhovaných podmienok používania nepriaznivé účinky na zdravie zvierat, ľudské zdravie ani životné prostredie a že má potenciál pozitívne ovplyvniť výkonnostné ukazovatele kurčiat a moriek vo výkrme, nosníc, odstavených prasiatok a ošípaných vo výkrme. Keďže spôsob účinku možno považovať za podobný pri všetkých druhoch hydiny, tento záver sa môže extrapolovať na kačice, perličky, prepelice, husi, bažanty a holuby. Úrad nepovažuje osobitné požiadavky na monitorovanie po uvedení na trh za potrebné. Úrad zároveň overil správu o metóde analýzy kŕmnej doplnkovej látky v krmive predloženú referenčným laboratóriom zriadeným nariadením (ES) č. 1831/2003.

               (5)

               Z posúdenia prípravku endo-1,4-beta-xylanázy EC 3.2.1.8 a endo-1,3(4)-beta-glukanázy EC 3.2.1.6 produkovaných kmeňom Talaromyces versatilis sp. nov. IMI CC 378536 vyplýva, že podmienky na udelenie povolenia podľa článku 5 nariadenia (ES) č. 1831/2003 boli splnené. Používanie uvedeného prípravku by sa preto malo povoliť podľa vymedzení v prílohe k tomuto nariadeniu.

               (6)

               V dôsledku udelenia nového povolenia na základe nariadenia (ES) č. 1831/2003 by sa nariadenie (ES) č. 1259/2004, nariadenie (ES) č. 943/2005, nariadenie (ES) č. 1206/2005 a nariadenie (ES) č. 322/2009 mali zodpovedajúcim spôsobom zmeniť.

               (7)

               Keďže bezpečnostné dôvody si nevyžadujú okamžité uplatňovanie zmien podmienok povolenia, je vhodné umožniť zainteresovaným stranám prechodné obdobie, aby sa pripravili na plnenie nových požiadaviek vyplývajúcich z povolenia.

               (8)

               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TOTO NARIADENIE:
   Článok 1
   Povolenie
   Prípravok uvedený v prílohe, ktorý patrí do kategórie doplnkových látok „zootechnické doplnkové látky“ a do funkčnej skupiny „látky zvyšujúce stráviteľnosť“, sa povoľuje ako doplnková látka vo výžive zvierat za podmienok stanovených v uvedenej prílohe.
   Článok 2
   Zmeny nariadenia (ES) č. 1259/2004
   Nariadenie (ES) č. 1259/2004 sa mení takto:

               1.

               Článok 2 sa nahrádza takto:
               „Článok 2
               Prípravky, ktoré patria do skupiny ‚enzýmy‘, ako je stanovené v prílohách III, V a VI, sa povoľujú bez časového obmedzenia na použitie ako doplnková látka vo výžive zvierat podľa podmienok stanovených v týchto prílohách.“

               2.

               Príloha IV sa vypúšťa.

         Článok 3
   Zmena nariadenia (ES) č. 943/2005
   V prílohe II k nariadeniu (ES) č. 943/2005 sa vypúšťa položka pre E 1604, endo-1,4-beta-xylanázu EC 3.2.1.8 a endo-1,3(4)-beta-glukanázu EC 3.2.1.6.
   Článok 4
   Zmena nariadenia (ES) č. 1206/2005
   V prílohe k nariadeniu (ES) č. 1206/2005 sa vypúšťa položka pre E 1604, endo-1,4-beta-xylanázu EC 3.2.1.8 a endo-1,3(4)-beta-glukanázu EC 3.2.1.6.
   Článok 5
   Zmena nariadenia (ES) č. 322/2009
   V nariadení (ES) č. 322/2009 sa vypúšťa článok 3 a príloha III.
   Článok 6
   Prechodné opatrenia
   Prípravok uvedený v prílohe, ako aj krmivo s obsahom uvedeného prípravku, vyrobené a označené pred 11. októbrom 2014 v súlade s pravidlami platnými pred 11. aprílom 2014 možno aj naďalej umiestňovať na trhu a používať až do vyčerpania existujúcich zásob.
   Článok 7
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. marca 2014

            Za Komisiu

            predseda

         José Manuel BARROSO

      (1)  Ú. v. EÚ L 268, 18.10.2003, s. 29.

      (2)  Smernica Rady 70/524/EHS z 23. novembra 1970 o doplnkových látkach v krmivách (Ú. v. ES L 270, 14.12.1970, s. 1).

      (3)  Nariadenie Komisie (ES) č. 1259/2004 z 8. júla 2004, ktoré sa týka trvalého povolenia niektorých už povolených doplnkových látok v krmivách (Ú. v. EÚ L 239, 9.7.2004, s. 8).

      (4)  Nariadenie Komisie (ES) č. 943/2005 z 21. júna 2005 o trvalom povolení určitých doplnkových látok do krmív (Ú. v. EÚ L 159, 22.6.2005, s. 6).

      (5)  Nariadenie Komisie (ES) č. 1206/2005 z 27. júla 2005 o trvalom povolení niektorých doplnkových látok do krmív (Ú. v. EÚ L 197, 28.7.2005, s. 12).

      (6)  Nariadenie Komisie (ES) č. 322/2009 z 20. apríla 2009 o časovo neobmedzených povoleniach určitých doplnkových látok do krmív (Ú. v. EÚ L 101, 21.4.2009, s. 9).

      (7)  Vestník EFSA (EFSA Journal) (2013) 11(7):3321.

      PRÍLOHA

                  Identifikačné číslo doplnkovej látky

                  Názov/meno držiteľa povolenia

                  Doplnková látka

                  Zloženie, chemický vzorec, opis, analytická metóda

                  Druh alebo kategória zvierat

                  Maximálny vek

                  Minimálny obsah

                  Maximálny obsah

                  Iné ustanovenia

                  Koniec platnosti povolenia

                  Jednotky aktivity/kg kompletného krmiva s obsahom vlhkosti 12 %

                     Kategória zootechnických doplnkových látok. Funkčná skupina: látky zvyšujúce stráviteľnosť

                  4a1604i

                  Adisseo France SAS

                  endo-1,3(4)-beta-glukanáza
                  EC 3.2.1.6
                  endo-1,4-beta-xylanáza
                  EC 3.2.1.8

                                 Zloženie doplnkovej látky

                              Prípravok endo-1,4-beta-xylanázy a endo-1,3(4)-beta-glukanázy produkovaných kmeňom Talaromyces versatilis sp. nov. IMI CC 378536 s minimálnou aktivitou:

                                          —

                                          v pevnom stave: endo-1,3(4)-beta-glukanáza 30 000 VU (1)/g a endo-1,4-beta-xylanáza 22 000 VU/g,

                                          —

                                          v tekutom stave: aktivita endo-1,3(4)-beta-glukanázy 7 500 VU/ml a aktivita endo-1,4-beta-xylanázy 5 500 VU/ml.

                                 Charakteristika účinnej látky

                              endo-1,4-beta-xylanáza a endo-1,3(4)-beta-glukanáza produkované Talaromyces versatilis sp. nov. IMI CC 378536

                                 Analytická metóda
                                  (2)

                              Na účely kvantifikácie aktivity endo-1,3(4)-beta-glukanázy:

                                          —

                                          viskozimetrická metóda založená na znížení viskozity pôsobením endo-1,3(4)-beta-glukanázy na substrát obsahujúci glukán (jačmenný betaglukán) pri pH 5,5 a teplote 30 °C.

                                    Na účely kvantifikácie aktivity endo-1,4-beta-xylanázy:

                                          —

                                          viskozimetrická metóda založená na znížení viskozity pôsobením endo-1,4-beta-xylanázy na substrát obsahujúci xylán (pšeničný arabinoxylán).

                  Všetky druhy hydiny
                  prasiatka
                  (odstavené)
                  ošípané vo výkrme

                  —

                  endo-1,3(4)-beta-glukanáza 1 500 VU
                  endo-1,4-beta-xylanáza: 1 100 VU

                  —

                              1.

                              V návode na použitie doplnkovej látky a premixu je potrebné uviesť podmienky skladovania a stabilitu pri peletovaní.

                              2.

                              Na použitie pre (odstavené) prasiatka do hmotnosti cca 35 kg.

                              3.

                              Na účely bezpečnosti: pri manipulácii sa musí použiť ochranná dýchacia maska, okuliare a ochranné rukavice.

                  11. apríla 2024

         (1)  VU (jednotka viskozimetrie – viscosimetry unit) je množstvo enzýmu, ktoré hydrolyzuje substrát (jačmenný betaglukán a pšeničný arabinoxylán – v uvedenom poradí) a znižuje viskozitu roztoku na účely zmeny v relatívnej fluidity 1 (bezrozmerná jednotka)/min pri teplote 30 °C a pH 5,5.

         (2)  Podrobné informácie o analytických metódach sú k dispozícii na tejto adrese referenčného laboratória: http://irmm.jrc.ec.europa.eu/EURLs/EURL_feed_additives/Pages/index.aspx


title: Vykonávacie nariadenie Komisie (EÚ) č. 1248/2014 z  20. novembra 2014 , ktorým sa mení vykonávacie nariadenie (EÚ) č. 776/2014, ktorým sa stanovuje množstvové obmedzenie cukru na vývoz mimo kvóty do konca hospodárskeho roku 2014/2015 a ruší vykonávacie nariadenie (EÚ) č. 1061/2014

text:
               22.11.2014

               SK

               Úradný vestník Európskej únie

               L 335/5

         VYKONÁVACIE NARIADENIE KOMISIE (EÚ) č. 1248/2014
   z 20. novembra 2014,
   ktorým sa mení vykonávacie nariadenie (EÚ) č. 776/2014, ktorým sa stanovuje množstvové obmedzenie cukru na vývoz mimo kvóty do konca hospodárskeho roku 2014/2015 a ruší vykonávacie nariadenie (EÚ) č. 1061/2014
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 139 ods. 2 a článok 144 prvý odsek písm. g),
   so zreteľom na nariadenie Komisie (ES) č. 951/2006 z 30. júna 2006, ktorým sa stanovujú podrobné pravidlá implementácie nariadenia Rady (ES) č. 318/2006, pokiaľ ide o obchodovanie s tretími krajinami v sektore cukru (2), a najmä na jeho článok 7e v spojení s jeho článkom 9 ods. 1,
   keďže:

               (1)

               V súlade s článkom 139 ods. 1 prvým pododsekom písm. d) nariadenia (EÚ) č. 1308/2013 sa množstvo cukru alebo izoglukózy vyrobeného/vyrobenej počas hospodárskeho roku presahujúce kvótu uvedenú v článku 136 uvedeného nariadenia môže vyviezť len v rámci množstvového obmedzenia, ktoré stanoví Komisia.

               (2)

               Nariadením (ES) č. 951/2006 sa stanovujú podrobné vykonávacie pravidlá pre vývoz mimo kvóty, najmä pokiaľ ide o vydávanie vývozných povolení.

               (3)

               Pre hospodársky rok 2014/2015 sa pôvodne odhadovalo, že stanovenie množstvového obmedzenia na 650 000 ton v ekvivalente bieleho cukru v prípade vývozu cukru mimo kvóty by zodpovedalo dopytu na trhu. Takéto obmedzenie bolo stanovené vykonávacím nariadením Komisie (EÚ) č. 776/2014 (3). Podľa najnovších odhadov sa však očakáva, že výroba cukru mimo kvóty dosiahne úroveň 6 200 000 ton. Mali by sa preto zabezpečiť dodatočné odbytiská pre cukor mimo kvóty.

               (4)

               Vzhľadom na skutočnosť, že strop WTO pre vývoz v hospodárskom roku 2014/2015 nebol úplne využitý, je vhodné zvýšiť množstvové obmedzenie na vývoz cukru mimo kvóty o 700 000 ton tak, aby sa výrobcom cukru v Únii poskytli dodatočné obchodné príležitosti.

               (5)

               Nariadenie (EÚ) č. 776/2014 by sa malo zodpovedajúcim spôsobom zmeniť.

               (6)

               S cieľom umožniť predloženie žiadostí o vývozné povolenia cukru mimo kvóty by sa malo zrušiť pozastavenie podávania žiadostí podľa článku 1 ods. 3 vykonávacieho nariadenia Komisie (EÚ) č. 1061/2014 (4). Keďže vykonávacie nariadenie (EÚ) č. 1061/2014 stratilo účinnosť, je náležité ho zrušiť.

               (7)

               Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,

         PRIJALA TOTO NARIADENIE:
   Článok 1
   V článku 1 vykonávacieho nariadenia (EÚ) č. 776/2014 sa odsek 1 nahrádza takto:

      „1.   Na hospodársky rok 2014/2015 sa množstvové obmedzenie podľa článku 139 ods. 1 prvého pododseku písm. d) nariadenia (EÚ) č. 1308/2013 v prípade bieleho cukru, na ktorý sa vzťahuje číselný znak KN 1701 99, stanovuje na 1 350 000 ton na vývoz mimo kvóty bez nároku na náhradu.“

   Článok 2
   Vykonávacie nariadenie (EÚ) č. 1061/2014 sa zrušuje.
   Článok 3
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. novembra 2014

            Za Komisiu

            predseda

         Jean-Claude JUNCKER

      (1)  Ú. v. EÚ L 347, 20.12.2013, s. 671.

      (2)  Ú. v. EÚ L 178, 1.7.2006, s. 24.

      (3)  Vykonávacie nariadenie Komisie (EÚ) č. 776/2014 z 16. júla 2014, ktorým sa stanovuje množstvové obmedzenie cukru a izoglukózy na vývoz mimo kvóty do konca hospodárskeho roku 2014/2015 (Ú. v. EÚ L 210, 17.7.2014, s. 11).

      (4)  Vykonávacie nariadenie Komisie (EÚ) č. 1061/2014 z 8. októbra 2014, ktorým sa stanovuje percento prijatia na vydávanie vývozných povolení, ktorým sa zamietajú žiadosti o vývozné povolenia a ktorým sa pozastavuje podávanie žiadostí o vývozné povolenia na cukor mimo kvóty (Ú. v. EÚ L 293, 9.10.2014, s. 24).


title: Vykonávacie nariadenie Komisie (EÚ) č. 737/2012 zo 14. augusta 2012 o ochrane určitých populácií v Keltskom mori

text:
               15.8.2012

               SK

               Úradný vestník Európskej únie

               L 218/8

         VYKONÁVACIE NARIADENIE KOMISIE (EÚ) č. 737/2012
   zo 14. augusta 2012
   o ochrane určitých populácií v Keltskom mori
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 850/98 z 30. marca 1998 o zachovaní zdrojov rybolovu prostredníctvom technických opatrení na ochranu mláďat morských organizmov (1), a najmä na jeho článok 45 ods. 1,
   keďže:

               (1)

               V súlade s nariadením Rady (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu (2) musí spoločná politika v oblasti rybného hospodárstva stanovovať zosúladené opatrenia týkajúce sa zachovania, riadenia a využívania živých vodných zdrojov vrátane špecifických opatrení na obmedzovanie vplyvu rybolovných činností na morské ekosystémy a necieľové druhy.

               (2)

               V článku 45 ods. 1 nariadenia (ES) č. 850/98 sa stanovuje, že ak si zachovanie populácií morských organizmov vyžaduje okamžité konanie, Komisia môže doplnením uvedeného nariadenia alebo na základe odchýlky od uvedeného nariadenia prijať akékoľvek potrebné opatrenia.

               (3)

               Zo stanoviska prijatého v júni 2011 od Medzinárodnej rady pre výskum mora (ďalej len „ICES“) vyplýva, že miera odvrhovania úlovkov je v Keltskom mori vysoká a aj naďalej stúpa, a to najmä v prípade mladých jedincov tresky jednoškvrnnej a tresky merlang. Odvrhnutím ulovených rýb ešte pred ich rozmnožením sa znižuje potenciálny výnos v budúcich rokoch a ohrozuje sa tak udržateľnosť populácií.

               (4)

               V prípade flotíl loviacich homára štíhleho, ako aj flotíl používajúcich vlečné siete na lov pri dne a záťahové siete na miešaný rybolov sa zaznamenáva vysoká miera odvrhovania úlovkov tresky jednoškvrnnej a tresky merlang vzhľadom na slabú selektívnosť používaných rybárskych výstrojov. ICES okrem toho uvádza, že populácia tresky škvrnitej je do veľkej miery závislá od dopĺňania novými jedincami a že by sa mali podporovať technické opatrenia na obmedzovanie odvrhovania úlovkov. Keďže v poslednom čase bola v Keltskom mori zaznamenaná vysoká miera dopĺňania populácií tresky jednoškvrnnej a tresky merlang novými jedincami, tento rok sa očakáva zhoršenie situácie v súvislosti s odvrhovaním úlovkov. ICES preto odporúča, aby sa urýchlene zaviedli technické opatrenia s cieľom zvýšiť selektívnosť a znížiť mieru odvrhovania úlovkov tresky jednoškvrnnej, tresky merlang a tresky škvrnitej.

               (5)

               Z uvedeného dôvodu je nutné zaviesť používanie panelov so štvorcovými okami, aby sa zlepšila selektívnosť používaných výstrojov podľa veľkosti rýb a aby sa chránili mladé jedince vstupujúce do populácie za súčasného udržania čo možno najväčšieho množstva úlovkov cieľových druhov. Ukázalo sa, že panely so štvorcovými okami výrazne obmedzujú úhyn rýb pri rybolove, pretože umožňujú rybám uniknúť a predstavujú účinné opatrenie s možnosťou okamžitého zavedenia.

               (6)

               Regionálna poradná rada pre severozápadné moria vydala v októbri 2011 stanovisko, podľa ktorého by sa súčasné technické opatrenia v Keltskom mori mali vylepšiť, aby sa obmedzilo odvrhovanie úlovkov, a to najmä v prípade tresky jednoškvrnnej a tresky merlang, tak že sa bude požadovať používanie vhodne umiestneného panela so štvorcovými okami s presne stanovenou veľkosťou ôk v závislosti od typu výstroja a výkonu motora plavidla.

               (7)

               V záujme zachovania tresky jednoškvrnnej a tresky merlang v Keltskom mori je preto nutné, aby sa okamžite konalo.

               (8)

               Opatrenia stanovené v tomto nariadení sú v súlade so stanoviskom Riadiaceho výboru pre rybolov a akvakultúru,

         PRIJALA TOTO NARIADENIE:
   Článok 1
   Rozsah pôsobnosti
   1.   Toto nariadenie sa vzťahuje na rybárske plavidlá loviace s vlečnými sieťami na lov pri dne alebo so záťahovými sieťami v divíziách VIIf, VIIg Medzinárodnej rady pre výskum mora (ICES) a v časti divízie VIIj, ktorá sa nachádza severne od 50° severnej zemepisnej šírky a východne od 11° západnej zemepisnej dĺžky, (ďalej len „Keltské more“), pričom:

               a)

               vlečné siete na lov pri dne a záťahové siete sú vybavené okami s jednotnou veľkosťou 100 milimetrov alebo viac (ďalej len „plavidlá TR1“);

               b)

               vlečné siete na lov pri dne a záťahové siete sú vybavené okami s jednotnou veľkosťou 70 milimetrov alebo viac, avšak menej ako 100 milimetrov (ďalej len „plavidlá TR2“) alebo

               c)

               plavidlá používajúce vlečné siete na lov pri dne alebo záťahové siete sú vybavené motorom s výkonom nižším ako 112 kilowattov (ďalej len „plavidlá s nízkym výkonom“).

         2.   Odsek 1 sa nevzťahuje na rybárske plavidlá loviace s vlečnými sieťami s rozperou.
   Článok 2
   Technické opatrenia
   1.   Odchylne od článku 7 ods. 1 písm. a) nariadenia (ES) č. 850/98 sa na plavidlá uvedené v článku 1 vzťahujú tieto technické opatrenia:

               a)

               plavidlá TR1 a plavidlá s nízkym výkonom používajú panel so štvorcovými okami s minimálnou veľkosťou ôk 100 milimetrov;

               b)

               plavidlá TR2 používajú panel so štvorcovými okami s minimálnou veľkosťou ôk 110 milimetrov.

         2.   Odchylne od článku 7 ods. 2 písm. a) nariadenia (ES) č. 850/98 sa panel so štvorcovými okami uvedený v odseku 1 umiestňuje do vrchného panelu koncového rukávca siete. Najzadnejší okraj panelu so štvorcovými okami, ktorý je najbližšou časťou k lanu koncového rukávca siete, sa nachádza najviac 9 metrov od lana koncového rukávca siete.
   Článok 3
   Program palubných pozorovateľov
   1.   Bez toho, aby boli dotknuté ustanovenia nariadenia Komisie (ES) č. 665/2008 (3), každý členský štát, na ktorého plavidlá sa vzťahujú technické opatrenia uvedené v článku 2, bezodkladne zavedie program palubných pozorovateľov na zaznamenávanie účinnosti týchto opatrení. V rámci programu palubných pozorovateľov sa predovšetkým odhadujú úlovky a odvrhnuté úlovky tresky jednoškvrnnej, tresky merlang a tresky škvrnitej s minimálnou presnosťou 20 %.
   2.   Členské štáty predložia Komisii správu o selektívnej výkonnosti výstrojov vrátane celkového množstva úlovkov a odvrhnutých úlovkov plavidiel, na ktoré sa vzťahuje pozorovateľský program, najneskôr do 15. októbra každého roku, v ktorom sa program uskutočňuje.
   Článok 4
   Nadobudnutie účinnosti a uplatňovanie
   Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
   Článok 2 sa uplatňuje od 26. septembra 2012.

      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 14. augusta 2012

            Za Komisiu

            predseda

         José Manuel BARROSO

      (1)  Ú. v. ES L 125, 27.4.1998, s. 1.

      (2)  Ú. v. ES L 358, 31.12.2002, s. 59.

      (3)  Ú. v. EÚ L 186, 15.7.2008, s. 3.